Cuneiform Tablet ICK 1 84
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim pu-šu-ke-en₆ bu-ṣí-a šu-ku-bi₄-im a-šur-na-da en-nam-a-šur qí-bi₄-ma um-ma a-šur-ta-ak-lá-ku-ma 0.5 ma-na KÙ.BABBAR ší-im ANŠE KI na-ni-a ù a-šur-na-da 0.5 ma-na <gap> GÍN KÙ.BABBAR iš-tí {d}en-LÍL-ba-ni DUMU sà-ḫa-ru-da-na 0.33333 ma-na 3 GÍN KÙ.BABBAR iš-tí a-lá-ḫi-im ša na-ri-im ŠU-NÍGIN 0.5 ma-na LÁ 2 GÍN KÙ.BABBAR ù ni-is-ḫa-sú ša-du-a-sú lu-tí-ru-ma lu-šé-bi₄-lu-nim KÙ.BABBAR a-ma-kam ša-qá-lam₅ qá-bi₄-ú KÙ.BABBAR eq-lam₅ a šu-mì-šu-nu le-ti-qám ú-mu-šu-nu e-ta-at-qú šu-ma i-na ṣú-ḫa-ri-a ma-ma-an ta-ṭá-ra-da-nim 0.33333 ma-na 5.5 GÍN KÙ.GI SIG₅ ša ḫa-ra-an a-lim{ki} i-na bu-ru-tim ù ší-ma-lá ḫa-bu-lu-nim ṭup-pè-šu-nu É-tí DINGIR-kur-ub e-zi-ib ú-za-an ṣú-ḫa-ri-im ša ta-ṭá-ra-da-ni-ni pí-té-a-ma ṭup-pè-šu-nu le-mu-ur-ma KÙ.GI lu-ša-áš-qí-il₅-šu-nu ú-mu-šu-nu ma-al-ú 1 ma-na KÙ.BABBAR ṣa-ru-pá-am a-ḫa-ma DINGIR-kur-ub DUMU i-li-lá-dí ḫa-bu-lam ù lu-ša-áš-qí-lu-šu 3.5 ma-na AN.NA a-na pá-šu-ri a-dí-šu-um pá-šu-ri lá e-zi-bu-nim